Keskustelu:Raimo Sailas

message: Luottamustehtävien jälkeinen kappale on ehkä huonoimpia, mitä artikkeleja olen täällä vähään aikaan nähnyt.
-taistogunnar
Artikkelisssa on esitetty Sailaksen ideana seuraava: "Suomi ei pysy pystyssä pitkällä aikavälillä, jos opiskellaan 30-vuotiaiksi ja lähdetään alle 60-vuotiaina eläkkeelle. Ei ole kansalaisten vika, jos eläke houkuttaa. Virhe on ollut lainsäätäjän." Lainaus on poimittu Lasse Lehtisen Sailas-esittelystä (). Sailas saattaa olla samaa mieltä, mutta tuo lainaus on ilmeisesti sanasta sanaan Lehtistä. Poistin sitaatin. – Kuohatti 17. tammikuuta 2008 kello 17.40 (UTC)
replies: text: Nyt poistin sitaatin joka oli kyllä Sailakselta, mutta Harri eikä Raimo Sailakselta . Artikkelia ei ole kirjoitettu neutraalista näkökulmasta. Mukana on lähteettömyyksiä, mielipiteitä ja asenteellista tekstiä ("hän on vaatinut säästämistä muun muassa opintotukien poistamisen ja eläkeiän noston avulla" (lähde?), "Raimo Sailas on ollut myös huomattavan paljon julkisuudessa valtion virkamieheksi ja hänellä on todettu yleisesti olevan yllättävän paljon sisäpoliittista valtaa" (kenen mukaan, lähde?), "Raimo Sailaksen pitkää kautta Valtiovarainministeriön korkeimpana vastuuvirkamiehenä on leimannut kansainvälisestikin verraten poikkeuksellisen voimakas tulo- ja varallisuuserojen kasvu Suomessa" (vihjaa että on Sailaksen syytä, kenen mukaan, lähde?)). Mukana on myös yksittäisiä syytöksiä Alholta ja Siimekseltä, vaikka he alunperin arvostelivat valtion talouspolitiikkaa yleensä ja Sailas mainittiin vain sivuosassa. Sitran hallituksen puheenjohtajan toimestakin mainitaan vain, että Sailas oli "järjestämässä ja päättämässä" Mehiläisen "myynnistä pääomasijoittajille". "Toiminta nykyisessä virassa" -osio pitäisi kirjoittaa uudestaan, etenkin kun kyseessä on elävä henkilö. Ko. käytäntösivulta: "Wikipedia on tietosanakirja, ei iltapäivälehti. Kaikki yksityiskohdat eivät ole olennaisia artikkelin kokonaisuuden kannalta, vaikka niitä olisikin käsitelty luotettavissa lähteissä."

text: Nykyisessä tilanteessa olisi parasta poistaa koko kappale. – Kuohatti 7. maaliskuuta 2012 kello 09.22 (EET)
replies: text: :Lisäykset jatkuvat:  ja . Etenkin tuo ensimmäinen on epäreilu: jos Mehiläisessä on sittemin kierretty veroja, onko se Sailaksen syy tai miten se häneen liittyy? Ja kun valtiovarainministeriön antamat ohjeet olivat vääriä, puhutaan "Raimo Sailaksen valtiovarainministeriöstä". Ei Sailas sitä omista. – Kuohatti 7. maaliskuuta 2012 kello 09.44 (EET)
replies: text: ::Jatkoa: . Lähteessä ei mainita Sailasta sanallakaan. Hän on kyllä valtiovarainministeriön ylin virkamies, mutta oliko salauspäätös muka hänen? Muistaakseni kreikkalaiset pankit pyysivät salaamista ja suostumus tuli varmaankin hallitukselta eikä Sailakselta. – Kuohatti 7. maaliskuuta 2012 kello 10.14 (EET)
replies: text: :::Artikkeliin palautettiin selostus Mehiläisessä myöhemmin tapahtuneista epäselvyyksistä ja syytetään Sailasta, kun "Sailaksen johtama VM" kerran antoi ohjeet . Elleivät ohjeet tulleet suoraan Sailakselta, en ymmärrä miksi asiaa pitäisi tässä artikkelissa repostella. Lähteenä on A-studio, mikä ei ehkä ole tarkistettavuuskäytännön mukaista. Toinen muutos: , joka muutti lauseen "Entinen veroministeri Arja Alho ja entinen Vasemmistoliiton puheenjohtaja Suvi-Anne Siimes ovat syyttäneet Raimo Sailasta omien talouspoliittisten linjausten ajamisesta" (tämän jälkeen kerrotaan tarkemmin alhon ja Siimeksen näkemyksistä) muotoon "Entinen veroministeri Arja Alho ja entinen Vasemmistoliiton puheenjohtaja Suvi-Anne Siimes ovat syyttäneet Raimo Sailasta omien talouspoliittisten yhteiskunnan rakenteita alasajavien eli uusliberalististen linjausten ajamisesta". Lähteissä kuitenkin mainittiin vain Alhon syytökset uusliberalismin ujuttamisesta, Siimes syyttää Sailasta varallisuusveron poiston pimittämisestä (mikä voidaan tulkita "yhteiskunnan rakenteita alasajavien eli uusliberalististen" linjausten ajamiseksi, mutta asiaa ei tule kirjoittaa artikkeliin ilman lähdettä jossa näin ekspliittisesti sanotaan). Kumosin muutoksen.

text: :::Kehotan näiden muokkausten tekijää tutustumaan Wikipedian käytäntöihin, etenkin neutraaliin näkökulmaan. Toivoisin myös, että minun ei tarvitsisi käydä pelkkää monologia, vaan että artikkelia aktiivisesti muokkaava(t) keskustelisivat tällä sivulla artikkelin kehittämisestä ja kommentoisivat jotenkin huomioitani artikkeliin tehdyistä muutoksista. – Kuohatti 14. maaliskuuta 2012 kello 14.01 (EET)
Meinasin jo suojata sivun osittain, mutta kysytään vielä muiden mielipiteitä. Artikkeli on ollut jo pitkään tietyn IP-käyttäjän (numero vaihtelee, mutta samaksi tunnistettavissa) "POV pushingin" kohteena. On syyllistänyt Sailasta milloin mistäkin epäneutraaliin sävyyn, lähteitä tarkoitushakuisesti tulkiten tai vääristellen, välillä myös ilman minkäänlaista lähdettä mielipidekirjoittelun hengessä. Kuten artikkelin historiasta näkyy, toiminnan vahtiminen on aiheuttanut paljon työtä muille muokkaajille. Ainakin puolen vuoden suojaus olisi mielestäni paikallaan, ehkä jopa pitempi. Mitä olette muut mieltä? --Nironen (keskustelu) 30. syyskuuta 2013 kello 08.16 (EEST)

text: Jotain POVin tunkemista näyttäisi kyllä olevan, mutta tilanne näyttää olleen suhteellisen rauhallinen tänä vuonna, ja vasta nyt ihan hiljattain on pari yritystä. Sinällään kyllä ongelmallista, mutta itse ehkä lähtisin suojaamaan vasta jos tilanne eskaloituu vielä tästä, ja kumouksia joutuu tekemään päivittäin/tunneittain. --Louhikärmes (keskustelu) 30. syyskuuta 2013 kello 08.24 (EEST)

message: Ylempään viitaten artikkelissa näyttää olleen heikko tilanne jo pitkään. IP-käyttäjä(t) lisää itsepintaisesti poistettuja tietoja takaisin artikkeliin. Tiedoille on kyllä lähteitä, mutta niiden tarpeellisuus henkilöartikkelissa on kyseenalainen ja käyttökin (vääristely) välillä arveluttavaa. Etenkin suorat sitaatit yksittäisistä lehtiartikkeleista ovat ongelmallisia kun niitä ei juuri sidota artikkelin muuhun sisältöön. Aiheuttaa paljon päänvaivaa, koska muokkauksia kumotaan puolin ja toisin eikä artikkeli oikeastaan kehity mihinkään suuntaan. Miten tästä päästäisiin eteenpäin? Kannattaisin suojausta joksikin aikaa. --Hermis (keskustelu) 15. marraskuuta 2013 kello 10.10 (EET)
replies: text: Laitoin kuukauden osittaisen suojauksen. --Otrfan (keskustelu) 15. marraskuuta 2013 kello 10.16 (EET)
thread_title: Artikkelissa muokkaussodan vaara